Pulau Pangkor

Pulau Pangkor merupakan pulau ketiga terbesar terletak di negeri Perak, Malaysia di perairan Selat Melaka. Luasnya cuma 2,200 hektar dan penduduknya berjumlah kira-kira 25,000 orang. Pulau Pangkor merupakan salah satu destinasi pelancongan utama di Malaysia. Pulau Pangkor boleh diterokai dengan berjalan kaki, atau menggunakan kenderaan darat seperti menaiki teksi Pangkor, kereta atau motosikal. Sekelilingnya sesuai untuk aktiviti laut seperti berenang, snorkeling, berkayak, dan memancing. 

Pada 1 Januari 2020, Pulau Pangkor telah diisytiharkan sebagai Pulau Bebas Cukai atas titah Kebawah Duli Yang Maha Mulia Paduka Seri Baginda Sultan Perak Darul Ridzuan. 

Pulau Pangkor merupakan antara salah satu kawasan di bawah pentadbiran Majlis Perbandaran Manjung. Setelah ia diisytiharkan sebagai pulau bebas cukai, satu unit khusus Unit Pengurusan Pulau Bebas Cukai (UPPBC) telah ditubuhkan pada 1 Julai 2022 yang berperanan mengurus segala perkara di Pulau Pangkor termasuk pembangunan, perancangan, promosi dan pelancongan.
 Sejarah 
Pulau Pangkor terkenal sejak sekian lama dengan peninggalan sejarah antaranya adalah  campur tangan Inggeris dengan kesultanan Tanah Melayu suatu ketika dahulu; Perjanjian Pangkor.thumb|Kubu Kota Belanda, 2008
 1670: Belanda telah menjadikan Pulau Pangkor sebagai lokasi memunggah bijih timah dari negeri Perak. Kota Belanda telah dibina bagi menyimpan bijih timah dan dagangan-dagangan lain dari negeri Perak. Terdapat aktiviti lanun selalu terjadi di perairan Selat Dinding.
 1874: Sir Andrew Clarke selaku Gabenor Negeri Selat yang beribu pejabat di Singapura telah datang ke Pulau Pangkor bagi menandatangani Perjanjian Pangkor. Perjanjian ini bersetuju dan mengiktiraf Sultan Abdullah sebagai Sultan Perak. Pelombong bijih timah yang berperang merebut kawasan juga setuju untuk didamaikan dan perjanjian ini menguntungkan Syarikat Hindia Timur Inggeris (SHTI).

 Cara ke Sana 
Perjalanan dari Kuala Lumpur, melalui Lebuh raya Utara Selatan, diikuti susur keluar Gopeng dan masuk ke arah Lumut/Sitiawan.
 Juga boleh menggunakan Lebuh raya Kuala Lumpur - Kuala Selangor, diikuti susur keluar Kuala Selangor dan menggunakan laluan FR5 (Jalan Teluk Intan- Klang), and masuk semula ke WCE untuk ke Lumut/ Sitiawan.
 Perjalanan dari Ipoh ke Pulau Pangkor mengambil masa selama kurang lebih 1 jam atau sejauh 90 km Barat daya bandar Ipoh dengan mengguanakan Lebuh raya Ipoh-Lumut atau Lebuhraya Pantai Barat. Untuk memasuki Pulau Pangkor, perlulah melalui jalan air iaitu dengan menaiki feri. Terdapat sebuah jeti awam di Lumut dengan waktu perjalanan selama 30 minit.
 Terdapat satu lagi jeti kompleks di Marina Island Pangkor dengan waktu perjalanan selama 15 minit.
 Tambang feri dikenakan sebanyak RM20.00 untuk dewasa dan RM10.00 untuk kanak-kanak bagi dua hala.
 Terdapat Jalan Udara iaitu dengan menaiki Kapal terbang Berjaya Air dari Lapangan Terbang Subang. (2023: beroperasi untuk penggunaan persendirian sahaja).
 Untuk mengelilingi Pulau Pangkor, boleh menaiki Teksi Pangkor dengan kadar RM40.00~ RM80.00 bagi pusingan satu pulau.

 Penduduk 
 1999: terdapat seramai 6,260 orang penduduk tetap, 2,992 orang penduduk yang datang bekerja di pulau itu dan 568,248 orang pelancong.
 2015: dijangka penduduk tetap akan meningkat kepada 8,330 orang manakala penduduk yang datang kerana bekerja seramai 4,664 orang sementara pelancong pula menjangkau angka 1.7 juta orang.
 2023: Seramai 10,900 orang penduduk di Pulau Pangkor yang di rekodkan.

 Tempat-tempat menarik 

 Kota Belanda
 Batu bersurat Pangkor
 Pantai Pasir Bogak
 Pantai Teluk Nipah
 Masjid Al-Badr (Masjid 1000 Selawat)
 Masjid Al-Khairiah (Masjid 1000 Doa)
 Kuil Sri Pathirakaliamman
 Pekan Pangkor
 Teluk Segadas
 Teluk Dalam
 Teluk Ketapang
 Sungai Pinang Kecil
 Kilang ikan bilis
 Pantai Puteri Dewi
 Coral Bay

 Gugusan Pulau Pangkor
 Pulau Mentagor
 Pulau Pangkor Laut
 Pulau Giam (terletak kira-kira 3.8 batu nautika)
 Pulau Sembilan

Masjid 
 Masjid Al-Badr (Masjid 1000 Selawat) Kampung Teluk Gedung, 32300 Pulau Pangkor Perak
 Masjid Al-Khairiah (Masjid 1000 Doa) Sungai Pinang Kecil, 32300 Pulau Pangkor Perak 	
 Masjid Telok Raja Bayang Pekan Pangkor, 32300 Pulau Pangkor Perak

 Draf Perancangan 
Draf Rancangan Tempatan Pulau Pangkor (DRTPP) dilaksanakan mengikut Seksyen 12 (1) Akta Perancangan Bandar dan Desa 1976.

Zon Pembangunan
 zon pembangunan pelancongan
 zon pengekalan
 zon pembangunan terhad
 zon pelancongan budaya
 zon pembangunan bercampur
 lapangan terbang
 sungai/laut
 jalan raya, trek pejalan kaki dan kontor.

Lima Kawasan Perancangan
Kawasan Rancangan Tempatan Pulau Pangkor meliputi lima blok perancangan, iaitu:
 Teluk Dalam
 Teluk Cempedak
 Sungai Pinang
 Teluk Segadas
 Pangkor Laut.

Guna tanah 
Hanya 30% daripada kawasan DRTPP akan dimajukan menjelang tahun 2015 dan selebihnya dikekalkan sebagai kawasan hutan simpan. 

 perdagangan dan pelancongan 14.35%
 perumahan 11.09%, 
 Pembangunan perdagangan termasuk rumah kedai, pejabat, kompleks perdagangan, pusat makanan dan gerai. 
 Pembangunan pelancongan termasuk hotel, chalet, rumah tumpangan, kedai cenderamata dan sebagainya.

 Kemudahan awam 
 Di Teluk Dalam akan dibina pondok polis, perumahan kakitangan kerajaan dan pusat penerangan pelancongan. Teluk Dalam sebagai Bandar Marina.
 Di Sungai Pinang akan dibina pejabat penghulu, perpustakaan dan hospital.
 Teluk Nipah dimajukan sebagai Pusat Perkhidmatan Baru 
Komponen-komponen yang akan dimajukan di kedua-dua kawasan ini termasuklah kawasan perniagaan, pusat kebudayaan, kraftangan, hotel, pusat persidangan, pusat pameran maritim dan sebagainya. 
 Hutan Simpan Pulau Pangkor - dimajukan sebagai eko-pelancongan dan hutan lipur. Diadakan pusat maklumat, rintis hutan iaitu taman tumbuh-tumbuhan dan herba. Kemudahan di hutan lipur seperti trek pejalan kaki, titi gantung, menara pandang, kemudahan berehat, musalla, tandas awam, papan penamaan pokok dan sebagainya akan dimajukan. 
 Teluk Chempedak dijadikan pusat kraf tangan, hasilan laut, makanan ringan serta produk pelancongan yang diusahakan secara kecil-kecilan. Perusahaan membaik pulih bot nelayan dan kapal.

Lawatan Raja Nazrin Shah
Pada 19 Februari 2010, Raja Muda Perak Raja Dr Nazrin Muizzuddin Shah ibni Sultan Azlan Muhibbuddin Shah telah melawat ke Pulau Pangkor bersama Raja Puan Besar Perak Tuanku Zara Salim Davidson. Baginda pergi ke Sekolah Kebangsaan Sri Pangkor di Kampung Masjid dan sembahyang di Masjid Teluk Raja Bayang dan menghadiri majlis sambutan Tahun Baru Cina di Dataran Pangkor.

Turut serta ialah Mufti Perak Tan Sri Harussani Zakaria, Menteri Perumahan dan Kerajaan Tempatan Datuk Seri Kong Cho Ha dan Menteri Besar Perak Datuk Seri Dr Zambry Abdul Kadir.

Galeri

Pautan luar

Peta Dinamik daripada Google.com
Lagi tip dan maklumat tentang Pulau Pangkor

Pangkor